এই ব্যাপারে আমার আর একটা ঘটনা কথা মনে পড়ছে। একদিন আমি একটা পার্কে একা বসেছিলাম – কিছু করার ছিল না। একবারে অপ্রত্যাশিত ভাবে একদল কলেজ-এর ছেলে আমার পাশে এসে বসলো। একজন আমাকে বলল যে ওরা পাশ করে বিদেশে পড়তে যাবার ব্যাপারে আমার মতামত জানতে চায়। মনে মনে জ্ঞান দেবার এই সুযোগ পেয়ে খুব খুসি হলাম । কিন্তু লেকের ধারে শোনা 'বুড়ো কে ফোটা' র অভিজ্ঞতার কথাটা মনে পড়ে গেল। তাই আমি বললাম "আমার নিজেরই এই ব্যাপারটা জানা দরকার। কিন্তু আমার এই ব্যাপারে যে টুকু জ্ঞান আছে সেটা অনেক দিন আগের – এখন সেটা ঠিক কিনা জানি না। তাই ভাল হবে তোমরা আগে শুরু করলে।" বিশ্বাস করুন এর পর আমরা এই বিষয়ে অনেক আলোচনা করলাম – সম বয়সীদের মত।